Държавен вестник, бр. 66, 2010 г., стр. 82

СТР.  82	
Д Ъ Р Ж А В Е Н  В Е С Т Н И К 	
БРОЙ  66
и резултатите от ученето, описани в Държавните 
образователни изисквания (ДОИ) за придобиване 
на квалификация по професии.
2. Описание на професията
2.1. Трудови дейности, отговорности, лично­
стни качества, особености на условията на труд, 
оборудване и инструменти, изисквания за упраж­
няване на професията, определени в законови 
и подзаконови актове (здравословно състояние, 
правоспособност и др.)
Организаторът на аниматорска дейност работи в 
обекти от сферата на туризма (хотели, туристически 
агенции, туроператори, фирми за организиране на 
конгресни и други делови прояви и др.). 
Организаторът на аниматорска дейност разра­
ботва нови анимационни програми, като прави 
предварително характеристика на туристическия 
контингент и проучва пазара на анимационни про­
грами, ангажира външни изпълнители, осигурява 
необходимите средства, зала и др. за провеждане 
на анимационните мероприятия. Представя и 
рекламира анимационните мероприятия пред 
клиенти (туристически фирми, хотели и др.). 
Прави анализ и подготвя отчети при завършване 
на анимационната програма, извършва плащания 
и други дейности, свързани с приключването на 
програмите за анимация.
Организаторът планира, координира, ръководи 
и контролира аниматорския екип в процеса на 
обслужване на туристите (потребителите).
Извършва подготвителни дейности за осъ­
ществяване на анимационна програма: прави 
резервации, ангажира външни изпълнители за 
анимационни мероприятия, осигурява необходи­
мия инвентар и ресурси – закупува или наема 
материали за осъществяване на различни видове 
анимация, осъществява предварителна проверка 
на обектите, които ще бъдат посетени или където 
ще протича анимацията, проверява техническите 
средства, извършва предварителни проучвания 
относно контингента туристи и техните предпо­
читания, подготвя необходимата документация 
за провеждането на анимационната програма. 
Провежда инструктаж на аниматорския екип, като 
отчита спецификата и особеностите на целевия 
контингент туристи. Своевременно информира 
аниматорския екип в случай на промяна в графика 
и за настъпилите промени в режима на работа.
Аниматорът осъществява конструктивни вза­
имоотношения с административното ръковод­
ство на туристическия обект, с непосредствения 
ръководител (управител на хотел, управител на 
туроператор, управител на заведения за хранене 
и развлечения и др.), както и с изпълнителския 
състав в туристическия обект. За възникнали про­
блеми организаторът докладва на ръководителя на 
предприятието или на неговия заместник. 
Организаторът ръководи разработването и 
утвърждава анимационните планове, концепции 
и програми, изготвя графици за представяне (ре­
ализация) на програмите, организира процеса на 
обслужване на туристите, разпределя задачите 
между членовете на екипа, извършва мониторинг 
върху качеството на развлекателна дейност и об­
служване на туристите, следи за осигуряването на 
безопасността на туристите по време на провеждане 
на анимационните мероприятия. 
Изпълнява задълженията си в съответствие с 
изискванията за здравословни и безопасни усло­
вия на труд. Предприема действия в случай на 
пожар, наводнение, терористичен акт или друго 
необичайно събитие в местата за провеждане на 
туристическа анимация. 
Изготвя отчети за изпълнението на утвърде­
ните анимационни програми, оценява и отчита 
изпълнението на бюджета и на план-сметката за 
приходите и разходите. При необходимост пред­
приема коригиращи мерки и изготвя предложения 
за повишаване качеството на обслужването и 
удовлетвореността на туристите. 
Организаторът работи с компютър, интернет 
приложения и мултимедийни продукти, владее 
професионалната терминология и ползва чужд език. 
При изпълнение на трудовите задължения 
дава устни инструкции на аниматорския екип, 
осъществява комуникация с ръководния персонал 
и с изпълнителския персонал. 
Организаторът трябва да може да работи в 
партньорство и в екип, да осъществява ефективна 
комуникация с други лица и да поема отговорност 
за своята и на подчинените си работа, да под­
държа конструктивни работни взаимоотношения. 
В състояние е да оценява правилно възникнали 
проблеми при обслужването на туристите, да пред­
приема или предлага адекватни действия за свое­
временно реагиране, както и за предотвратяване 
на евентуални рискови ситуации. Спецификата на 
работата изисква той да притежава инициативност, 
предприемчивост, съобразителност, гъвкавост и 
комбинативност. 
2.2. Възможности за продължаване на профе­
сионалното обучение.
Лицата, придобили четвърта степен на про­
фесионална квалификация по специалността 
„Организация на аниматорската дейност“, могат 
да продължат обучението си за придобиване на 
бакалавърска или магистърска степен от областите 
на висше образование „Социални, стопански и 
правни науки“ и „Технически науки“.
2.3. Възможности за професионална реализация 
съгласно Националната класификация на профе­
сиите и длъжностите (НКПД) в Република Бълга­
рия, утвърдена със Заповед № 742 от 27.12.2005 г., 
Заповед № 416 от 08.06.2006 г., Заповед № 884 от 
07.11.2006 г., Заповед № 969 от 28.12.2007 г., За­
повед № 01/1114 от 30.12.2008 г. на министъра на 
труда и социалната политика – лицата, придобили 
четвърта степен на професионална квалификация 
по професията „Аниматор в туризма“, могат да 
заемат длъжностите 5113-3001 Водач/екскурзовод, 
5113-3001 Аниматор, 5113-3003 Водач, парк забавле­
ния, 4221-2002 Служител, информация пътувания, 
4221-2003 Служител, пътническа агенция/бюро, 
4221-2004 Служител, резервации, както и други 
длъжности, включени при актуализиране на НКПД.
Придобилият четвърта степен на професионална 
квалификация по професията може да постъпи на 
работа в туроператорски фирми, на пътнически 
кораби, в хотели и др.